Hei, denne artikkelen er over ett år gammel og kan inneholde utdatert informasjon

||| Sjokkert forlot publikum Black Box Teater en forestilling der høner ble halshogd og en kvinne ble voldtatt på scenen.

Forestillingen har fått 270000 kroner i statsstøtte.

Ikke som planlagtDet gikk ikke som planlagt, verken for publikum eller teaterledelsen ved Black Box Teater under avslutningen av ukesfestivalen «Marstrand III» søndag.

- Vi ble like mye rævpult som hun på scenen.

Det sier Black Box' teatersjef Jon Refsdal Moe.

Dildo i anusPerformanceartisten Julian Blaue og musikeren Liv Holmberg i teatergruppa Storkunstsolteddystaten står bak skandaleforestillingen «Bestialitetsteologiske fakultetsgrunnlegging».

I løpet av forestillingen ble en kvinne utsatt for en voldtektsscene der hun ble penetrert med en dildo i anus — i det som skulle forestille en voldtektsscene.

AvskyDa den brutale scenen fant sted, forlot de aller fleste av publikummerne salen i avsky.

- Dette var helt forferdelig og ingen del av den planlagte forestillingen.

Julian Blaue gjorde noe helt annet enn det som var avtalt, sier Moe.

Halshogde høner- Jeg er veldig forbannet og lei meg. Dette er et totalt tillitsbrudd.

Blaue kommer aldri til å få vist noe her så lenge jeg er teatersjef, sier Moe.

I løpet av forestillingen pisket den mannlige skuespilleren seg selv og drepte tre levende høner med øks.

ProvosereMoe beskriver norsk-tyske Blaue som en kunstner som liker å utfordre og balansere på grensa av hva som går an å vise.

BEKLAGER: Teatersjef Jon Refsdal Moe beklager at den innleide regissøren gikk amok. Foto: Black Box Vis mer

- Jeg har fått mange reaksjoner, folk har tydeligvis hatt behov for å snakke med meg om dette, sier Moe.

Han hevder at kunstnerparet bare var ute etter å provosere.

Ble dårligMoe satt selv i salen og var vitne til at en kvnne på scenen ble bundet, voldtatt og tre høner ble halshogd — og beskriver det hele som et grovt tillitsbrudd.

Therese Bjørneboe, redaktør av Norsk Shakespeare- og teatertidsskrift og teateranmelder i Aftenposten, var til stede under forestillingen.

Den erfarne teateranmelderen ble dårlig og kvalm av det hun så og måtte ut og få risk luft.

Ble sjokkert- Jeg tar avstand fra slike voldsforherligende virkemidler.

- Dette er en forstilling som ideologisk og kunstnerisk er helt ute å kjøre, sier Bjørneboe.

Hun legger til at flere i teatergruppa også ble sjokkert over den retningen stykket tok — og forlot teatret.

270 000 i støtte

Performanceartisten Julian Blaue har tidligere hatt forutstillinger og kunstinstallasjoner på Kunstnernes Hus og i Kulturkirken Jakob.

Han er også et kjent navn hos Norsk kulturråd, som har støttet skandaleforestillingen med 270000 kroner.

- Han har mottatt 220000 i prosjektstøtte og 50000 i scenetekststøtte til dette stykket, sier Yrjan Svarva, rådgiver i Kulturrådet.

Det lyktes ikke Dagbladet å komme i kontakt med Julian Blaue eller andre i teatergruppa Storkunstsolteddystaten i går.